METODICKÝ LIST K PROJEKTU :
                                     HOVORME O JEDLE 

Denná téma:            OVOCIE A ZELENINA -  PREČO POTREBUJEME 5 PORCIÍ DENNE
Názov prezentácie :    OVOCNO-ZELENINOVÁ ROZPRÁVKA
1. Aktivita –  KRÁĽOVSKÝ ZBOR
                                 (Spievanie kráľovskej hymny)
CIEĽ – Zaujať žiakov, priblížiť im tému ovocia a zeleniny aj prostredníctvom moderných   a ľudových piesní.

PREDMET – Hudobná výchova 
Táto aktivita prebieha vo všetkých kráľovstvách oddelene, v každom sa učia inú pieseň.
               Ovocné kráľovstvo 

          hudba - Kristína „Jabĺčko“, text vlastný
       Žiaci si najprv vypočujú pôvodnú pieseň od speváčky Kristíny - „Jabĺčko“ , a potom 

p. učiteľka vysvetlí žiakom, že sa budú učiť pieseň na túto hudbu, ale s textom hymny Ovocného kráľovstva. Rozdajú si texty, najprv text prečíta p. učiteľka, potom žiaci a začnú s nácvikom.

                              HROZNO
           Jabĺčko nahryznuté z oboch strán,

            hrušku, slivku, kivi aj hrozno si dám.

            Ovocie je chutné, hrozno hrá však prím,

             je to symbol zdravia pre celý náš tím.
             Vyber  si aj ty, také aké chceš,

             nájsť ovocie, ktoré chutí to dnes každý vie.

             Nebudem ti brániť, len si pamätaj,
             pre náš tím je hrozno vždy to naj, naj, naj.
        Zeleninové kráľovstvo 
 hudba - Rytmus „Moja štvrť, inštrumental“, 
text  prevzatý a upravený (pieseň sa rapuje)
     P. učiteľka rozdá žiakom texty, prečítajú ho a začnú sa učiť ako sa rapuje. 
                  REPA
          Bol raz jeden dedko,                                    
          vedel robiť všetko.

          Aj repu si zasadil,

          že mu rastie sa tešil.
                repa, repa

         Ťahá dedko repku,

        dáva silu všetku
        Ťahá fučí, potí sa,

        ale repa nehne sa.

             repa, repa

       Volá dedko babku,

       poď na chvíľu krátku.

       Príde babka, ťahá dedka,

       nepohne sa táto repka.

             repa, repa

        Čo to babka milá,

        či nám chýba sila?

        Našu vnučku zavolaj,

         tá ma sily ajajaj.

             repa, repa

        Vnučka dume, to je drina,

        tvrdá je tá hnedá hlina.

        Počkajte si na bager,

        poradil im princ Reper.

Orieškové kráľovstvo 

 ľudová pieseň „ Moja mamka niečo má“
Žiaci spievajú ľudovú pieseň s doprovodom flauty.
  2. Aktivita – PREČO POTREBUJEME 5 PORCIÍ OVOCIA A ZELENINY DENNE
CIEĽ – Naučiť žiakov zábavnou a hravou formou ako im prospieva konzumácia aspoň 5-tich porcií ovocia a zeleniny denne. Poslúžila nám na to známa hra – Hlava, ramená, kolená
PREDMET – Telesná výchova, Vecné učenie, Vlastiveda alebo v rámci rozcvičky aj na iných hodinách

ROČNÍK –  2.- 4.roč.

POMÔCKY – plagát resp. pracovné listy pre žiakov, na ktorých sú napísané časti tela, ktoré budeme mať od ovocia a zeleniny zdravé, v poradí zodpovedajúcom piesni Hlava, ramená, kolená.

       Pani učiteľka najprv žiakom vysvetlila aké sú ovocie a zelenina zdravé a za účelom tejto aktivity pripevnila na tabuľu plagát, na ktorom bola nakreslená postava a označené  časti tela, ktoré si ich konzumáciou posilnia. Žiaci na tabuli priraďovali k postavičke čísla, ktoré sú priradené k jednotlivým častiam tela na základe pesničky. 
Potom spievajú pieseň, ukazujú na sebe a bavia sa.
1. Múdra hlava                                         Hlava,

2. Silné svaly                                             ramená,

3. Pevné kosti                                           kolená, palce, kolená, palce, kolená palce,

4. Dobré oči                                              oči, uši,                        

5. STOP vírusy                                           ústa, nos.
        Žiaci spievajú, cvičia a zároveň sa učia. Pri tejto aktivite  sme sa snažili u žiakov vytvoriť asociačné spojenie : 5 porcií ovocia a zeleniny = posilním si všetkých 5 oblastí tela a zabránim ochoreniu.
 ODPORÚČANIE – Aktivitu je vhodné zaradiť vždy, keď sú žiaci unavení a nesústredia sa.

                         3. Aktivita – JEME, JEME, ZDRAVO JEME
CIEĽ – Naučiť žiakov prostredníctvom hry rozlišovať zdravé a nezdravé potraviny.
PREDMET – Vecné učenie, Slovenský jazyk
ROČNÍK – prípr.roč., 1.roč, 2.roč.
          Hra sa hrá na motív známej hry „Letí, letí,...“ kedy žiaci udierajú prstami o lavicu a slabikujú text riekanky. Keď učiteľka povie niečo, čo lieta (napr. vrabec), zdvihnú ruky nad hlavu, ak to nelieta (napr. stôl), nechajú ich na lavici.

Naša hra : 
Jeme, jeme, zdravo jeme, „mrkvu“ jeme....žiaci zdvihnú ruky nad hlavu. Keď sa vysloví nezdravé jedlo (napr. cukríky) ruky ostatnú na lavici.
      Mladších žiakov táto hra veľmi bavila. Hra je zameraná na precvičovanie slabikovania slov, ale v našej zmenenej verzii je taktiež vhodná na rozlišovanie zdravých a nezdravých potravín.

ODPORÚČANIE – Aktivita môže byť zaradená aj pred písaním, žiaci si môžu rôznymi spôsobmi  precvičiť prsty a jemnú motoriku.
     4. Aktivita – VPRAVO, VĽAVO, VPRED A VZAD, CHYŤ SI, ČO MÁŠ RÁD!
CIEĽ – Naučiť žiakov rozlišovať čo patrí medzi ovocie a zeleninu a rozlíšiť  nezdravé potraviny.
PREDMET – Vlastiveda, Telesná výchova
ROČNÍK – 4.- 5.roč.
       Hra má podobné zameranie ako hra „Jeme, jeme, zdravo jeme“, ale okrem rozlišovania zdravé - nezdravé, musia žiaci rozlíšiť ovocie - zelenina. 
Na zem nakreslíme čiaru a žiaci sa postavia do radu vpravo od čiary v poradí, ktoré určíme napr. losovaním. Pravá strana je strana pre ovocie,  ľavá strana je strana zeleniny. Učiteľka hovorí v rôznom poradí rôzne druhy ovocia a zeleniny a žiaci  prekračujú z jednej strany na druhú podľa inštrukcií. Učiteľka môže povedať aj niečo nezdravé, vtedy žiaci urobia krok vzad. Pri vyslovení kráľovských symbolov – hrozno a repa, postúpia o krok vpred (napr. mrkva -vľavo, hrach - ostanú vľavo, jablko - vpravo, keks- vzad, repa- vľavo vpred...) Žiak, ktorý sa pomýli, ide na koniec radu.
Určíme si cieľ,  kde sa chceme dostať  a prvý v cieli získa  zdravú odmenu.
ODPORÚČANIE –  Hrať s menším počtom žiakov (max.10) a nakresliť  na zem aj body pozdĺž čiary, po ktorých sa majú žiaci pohybovať, aby sa nezrážali. Dopredu si napísať ovocie, zeleninu aj nezdravé potraviny, ktoré budeme hovoriť, resp. uviesť koľko potravín povieme, aby sa dala hra spravodlivo vyhodnotiť.
PRÍLOHA Č.1
2. Aktivita

3. Aktivita                                                                4. Aktivita

PRÍLOHA č.2
                                        Ovocno-zeleninová rozprávka
          Kde bolo tam, bolo jedno zeleninové, jedno ovocné a jedno orieškové kráľovstvo.

 V Ovocnom kráľovstve žil kráľ HROZNO, kráľovná HROZNÁ (pardon HROZNA) a ich hrozne sladká dcéra, princezná HROZNA HROZIENKOVÁ.  Žili si spolu šťastne, každý deň si pochutnávali na sladkom ovocí a pritom si spievali ( pieseň Hrozno – hudba Kristína „Jabĺčko“, text vlastný – viď. 1.aktivita).

V susednom Zeleninovom kráľovstve si tiež radi spievali, oni dokonca rapovali. Rapoval kráľ R(A)EP, kráľovná REPA a najviac ich kráľovský syn silný a udatný ako repa – REPER REPOVÝ.  Keď si práve nepochutnávali na zdravej zelenine bolo z ich kráľovstva počuť takýto spev (pieseň Repa – hudba Rytmus „ Moja štvrť inštrumental“, text prevzatý, upravený).

Na kraji lesa bolo malé Orieškové kráľovstvo. Nemali v ňom kráľa ani kráľovnú, ale zato tam žilo veľa šikovných a pracovitých škriatkov – orieškov, ktorí všetkým pomáhali a popritom si veselo pospevovali ( pieseň Moja mamka niečo má). Vo všetkých kráľovstvách si zdravo a veselo žili až kým ich  jedného dňa nenavštívil zlý a závistlivý čarodejník  - KAZISVET NEZDRAVÝ. Vyhlásil, že kráľovstvá do rána zhnijú, ak si princezná z Ovocného kráľovstva nenájde do zotmenia ženícha a princ zo Zeleninového kráľovstva nevestu. Títo musia mať radi ovocie a zeleninu, vedomosti a zručnosti, aké sa vyžadujú od kráľovskej rodiny a byť  ochotní vzdať sa sladkostí a všetkých nezdravých jedál.

          Kráľ Hrozno vydal rozkaz : „Otvorte brány nech vstúpia do nášho kráľovstva všetci šikovní a silní mládenci, ktorí sa chcú uchádzať o ruku princeznej  Hrozny Hrozienkovej a kráľovskú korunu!“ A tak do Ovocného kráľovstva vstúpili všetci odvážni mládenci a začali plniť zadané úlohy.

Kráľovná Repa tiež nelenila a vyhlásila : „ Doveďte na kráľovský dvor všetky krásne a mladé devy, aby si princ mohol vybrať nevestu a budúcu kráľovnú!“ A Zeleninové kráľovstvo bolo odrazu plné krásnych mladých dievčat, ktoré sa túžili stať novými kráľovnami.

V Orieškovom kráľovstve mali oriešky poradu a dohodli sa, že aj keď nepatria do Ovocného ani Zeleninového kráľovstva sú veľmi  dôležité a zdravé. Pripomenuli si, akú významnú úlohu zohrali v rozprávke o Popoluške a dohodli sa, že pomôžu aj princeznej Hrozne Hrozienkovej a princovi Reperovi Repovému vystrojiť svadbu a tak navždy  poraziť zlého Kazisveta Nezdravého.

       Krásne devy a udatní mládenci splnili všetky zadané úlohy. Čas sa krátil a princ s princeznou sa museli rozhodnúť. Kto sa stane novým ovocným kráľom a zeleninovou kráľovnou? Princezná Hrozna Hrozienková hrozne smútila. Mládenci prejavili bystrý um, statočnosť aj tvorivosť, ale ani jeden jej nepadol do hrozienkovo modrého oka. Princ Reper Repový riešil raperskú otázku – „Ktorá táto baba, má ma vlastne rada?“
 Ako tak obaja rozmýšľali, prechádzali sa po záhrade a tam, medzi viničom a repovým poľom sa stretli. On jej hneď padol do hrozienkovo modrého oka a ona sa tak hrozne potešila, že od šťastia zarapovala –„Ty budeš môj milý, spojme svoje sily!" 

       Oriešky veselo pobehovali, oznamovali radostnú novinu a všetkých  pozývali na svadbu. Medzitým v kráľovskej kuchyni nezaháľali a pripravovali svadobnú hostinu. Nevesta bola prekrásna a svadba to bola ozaj kráľovská! Mladý pár sa rozhodol, že bude používať spoločné priezvisko ZDRAVÁ – ZDRAVÝ.

Na svadbe sa hodovalo a tancovalo až do rána. A hostia by sa zabávali aj dlhšie, ale mladú kráľovnú Hroznu Zdravú a mladého kráľa Repera Zdravého čakala svadobná cesta do ovocných sadov. Zobrali so sebou svojich kráľovských rodičov, kráľovských radcov a verných poddaných.  Spoločne sa poprechádzali v jabloňovom sade, nazreli do tajomného skladu a navštívili aj miestny „trh“. Na záver si spoločne pripili na zdravie mladomanželom výbornými ovocnými nektármi z miestnej pivnice. „Na zdravie!“ 

       Na jabloni bol zvonec a našej rozprávky je koniec!
